[{"text_idx": "#000000", "text": "\"On kahte sorti rotte\". Selliste so\u0303nadega algab filmiso\u0303prade lugupeetud ja kinoso\u0303prade vo\u0303ibolla mitte nii lugupeetud Trashi poolt valitud ja kokku pandud kolmeplaadiline kogumik muusikat. Kaks uhkes kuues plaati (\"Su\u0308gis\" ja \"Talv\") u\u0308snagi eripalgelisi viise, lisaks u\u0308ks kargem ketas (\"Lumi\") mu\u0308disevamat \u2013 kodumaist black ja death metalit. See ko\u0303ik on loogiliseks ja\u0308rjeks tema alustatud ja trash-can-dance blogis siiamaani kestvale muusikute filmieelistuste ku\u0308sitlusele. Mo\u0303ningaid mo\u0308o\u0308nduseid tehes vo\u0303ib seda kogumikku lausa Eesti po\u0303randaalusema (kitarri)muusika aastaraamatuks lugeda. Mitte ainult seepa\u0308rast, et kogumiku plaadid aastaaegade nimesid kannavad, vaid ka seepa\u0308rast, et midagi samava\u0308a\u0308rselt kokkuvo\u0303tvat ei ole siia ko\u0303rvale lihtsalt panna."}, {"text_idx": "#000002", "text": "Kogumiku su\u0308dametunnistuseks on boonusplaat \"Lumi\", mis koosneb vaid po\u0303randaalusemast metalist. Po\u0303hiplaatidel figureerinud Itk, Necro Strike ja So\u0303jaruun annavad mo\u0303nes mo\u0303ttes isegi mo\u0303ista, kui su\u0308gavale po\u0303randa alla Trash oma otsimistega la\u0308inud on. Lo\u0303busama a\u0308a\u0308rema\u0308rkusena vo\u0303ib a\u0308ra ma\u0308rkida, et nii so\u0303na otseses kui kaudses mo\u0303ttes, on mindud pa\u0308ris po\u0303hjani va\u0308lja, sest plaadil leidub pala va\u0308idetavalt la\u0308bi ja lo\u0303hki UG ba\u0308ndilt Po\u0303hjast. Niimoodi vo\u0303ib isegi o\u0303elda, et to\u0308o\u0308 on olnud po\u0303hjalik. Kui va\u0308lja arvata, et paar ba\u0308ndinime on plaadikaanel oleva natuke vigase kirjapildi to\u0303ttu uued ja huvitavad ta\u0308hendused saanud. Samas vo\u0303ibolla a\u0308a\u0308rmused ja ko\u0303ik nendesse puutuv peavadki pisut logisema."}, {"text_idx": "#000003", "text": "Tegelikult annavad \"Su\u0308gisel\" olevad Aamen ja Edasi ka u\u0308htteist mo\u0303ista, vo\u0303ibolla seda, et kunagi ilmuvate \"Kevade\" ja \"Suvega\" kaasneb \"Pa\u0308ikesepiste\", mis on pu\u0308hendatud ta\u0308risevamale ja eesrindlikumale masinamuusikale."}, {"text_idx": "#000004", "text": "Sellega tahakski lo\u0303petada, et loodetavasti pa\u0308rast \"Talve\" tuleb ka \"Kevad\". Kuhu ta ikka pa\u0308a\u0308seb. Ja u\u0308ks korralik \"Vananaistesuvi\" kuluks ka a\u0308ra."}]